Hachikō

Haçiko (忠犬ハチ公,10 Tışrino Verên 1923 - 8 Adar 1935) kutıko namdaro ke Japonya de, wılayetê Akita de, qezay Odate de maya xo ra ameyo dınya. Ini kutıki hata merdenı her roj wayırê ho berê istasyonê metroy ver dı pawıto. Cınsê cı ji Akitao. Sera 1924 dı profesoro kı Universitey Tokyo dı Fakultey Zirati dı kar kerdini Dr. Hidesaburo Uenoyi yew kırt diyo u o gıroto. Profesori ey rê namê Haçiko dao cı, Haçiko ji zıwanê Japonki dı "heyşt"o. 

Prosefori no kırt ono cı u kerdo pil. Her şan profesori universıtey rê şiyini u agêrayini. İnı kutıki ji wayırê ho ra piya şiyini. İnı kutıki aqılê ho ra satê ameyışê wayırê ho hesab kerdo u her şan o berê istasyonê metroy dı pawıto. Her sıbe tam sat dı ino kutık bı profesori ra piya şiyo verê metroy u agêrao. Şan ji newe ra şiyo verê metroy unca pawıto u key kı profesor ameyo bı ey ra piya agêrao. Yew roj profesor weşiya ho vıni kerda u merdo. 

Ino kutık merdişê profesori ra tepeya new (9) seri verê berê istasyonê metroy dı tım pawıto kı profesor bêro. New seri verayê u sera 1935 dı kutık Haçiko verê berê istasyonê metroy dı merdo. Ino sadaqatê ey o kerdo namdar. Merdıman heykelê Haçikoy vıraşto. Ewro ji heykelê cı Japonya dı esto u merdımi ey ziyaret kenê.

Kategoriye:Kutıki